ગુજરાતી સમાચાર: યૂઝરે સોનાક્ષી સિન્હાને કહી સલમાન ખાનની 'ચમચી', એક્ટ્રેસે એવો જવાબ આપ્યો કે... | Users Commented On Sonakshi Sinha Actress Gave Replay - Bollywood News | I Am Gujarat
Gujarati News Bollywood યૂઝરે સોનાક્ષી સિન્હાને કહી સલમાન ખાનની 'ચમચી', એક્ટ્રેસે એવો જવાબ આપ્યો કે…
Published: Dec 07, 2019 13:20 pm IST
સોનાક્ષી સિન્હા ભલે ટોચની એક્ટ્રેસ ન હોય પરંતુ બોલિવુડમાં સૌથી વધારે ટ્રોલ થનારી હીરોઈનોમાં તે ટોપ પર છે. પહેલી ફિલ્મ 'દબંગ' રિલીઝ થઈ ત્યારથી અત્યારસુધીમાં તે ઘણીવાર ટ્રોલર્સના નિશાને આવી છે. તે વાત પછી બોડી શેમિંગની હોય કે ફેશન સેન્સની. થોડા સમય પહેલા તે કૌન બનેગા કરોડપતિમાં પૂછાયેલા રામાયણને લગતા સવાલનો ખોટો જવાબ આપીને ફસાઈ ગઈ હતી.
સોનાક્ષી સિન્હા હાલ પોતાની અપકમિંગ ફિલ્મ 'દબંગ 3'ને લઈને ચર્ચામાં છે. આ ફિલ્મમાં તે સલમાન ખાનની ઓપોઝિટમાં જોવા મળશે. 'દબંગ 3' દબંગ સીરિઝની ત્રીજી ફિલ્મ છે, અને આ પહેલાની બંને ફિલ્મોમાં પણ સોનાક્ષી સિન્હાએ લીડ રોલ પ્લે કર્યો હતો.
સોનાક્ષી સિન્હાએ હાલમાં એક એન્ટરટેન્મેન્ટ પોર્ટલને ઈન્ટરવ્યૂ આપ્યું. જ્યાં લોકોએ તેના પર કેવી-કેવી કોમેન્ટ કરી છે તેના વિશે વાંચી રહી હતી, આ દરમિયાન એક યૂઝરે એવું લખ્યું હતું કે, 'સોનાક્ષી સલમાન ખાનની સૌથી મોટી ચમચી છે'. આ કોમેન્ટ પર સોનાક્ષીએ જબરદસ્ત જવાબ આપ્યો.
સોનાક્ષીએ ટ્રોલર્સને જવાબ આપતા કહ્યું કે, 'હા, ઠીક છે, સલમાને મને તેની ફિલ્મમાં કામ કરવાની તક આબી…હા, હું તેની ચમચી છું. તું તેમાં શું કરી લેવાનો'.
આ પહેલા એક ઈન્ટરવ્યૂમાં સોનાક્ષીને સવાલ પૂછવામાં આવ્યો હતો કે હીરોઈનોની સરખામણીમાં હીરો પોતાની ઉંમર કરતાં નાની એક્ટ્રેસ સાથે રોમાન્સ કરી રહ્યા છે. સલમાન ખાન પણ દબંગ 3માં પોતાનાથી 33 વર્ષ નાની સાંઈ સાથે રોમાન્સ કરી રહ્યો છે, ત્યારે તે આ વાતને કઈ રીતે જુએ છે?
આ સવાલના જવાબમાં સોનાક્ષીએ કહ્યું કે, મને ખબર નથી, મેં ક્યારેય આ વિશે વિચાર્યું નથી. તમારે આ વિશે સલમાનને જ પૂછવું જોઈએ કે તે શું ખાય છે અને પોતાને કેવી રીતે ફિટ રાખે છે. તેઓ દરેક ફિલ્મમાં નવી એક્ટ્રેસ સાથે કામ કરે છે. હું તો સલમાનને સલામ કરૂં છું કે આટલા સમયથી તે કામ કરી રહ્યો છે અને કરિયર પણ બનાવી રાખ્યું છે. તમને કોઈ તકલીફ હોય તો તેને જઈને પૂછો.